
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 571 

13 Απριλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και λειτουργία στο Υπουργείο Υγείας και Κοι¬ 
νωνικής Αλληλεγγύης Συντονιστικού Οργάνου Το¬ 
μέα Υγείας (Σ.Ο.Τ.Υ.) για τις ανάγκες των Ολυμπια¬ 


κών Αγώνων 2004. 1 

Αναγνώριση Νοσοκομειακών Μονάδων ως κατάλλη¬ 
λων για την εκπαίδευση των ειδικευόμενων γιατρών 
στους υπερήχους και καθορισμός αριθμού άμι¬ 
σθων υπεράριθμων γιατρών. 2 

Καθορισμός παρεχόμενων εφοδίων σε αστυνομικό 

προσωπικό. 3 

Παράταση προθεσμίας ενεργοποίησης των λατομικών 
περιοχών Παλαιοπύργου και Οιχαλίας του Νομού 
Τρικάλων για εκμετάλλευση λατομείων αδρανών 

υλικών κατά το άρθρο 6 του Νόμου 2702/1999. 4 

Έγκριση υπερωριακής Απασχόλησης για το προσωπι¬ 
κό του Δήμου Αργυρούπολης Ν. Αττικής έτους 
2004, για την αντιμετώπιση εποχικών, έκτακτων ή 

επειγουσών υπηρεσιακών αναγκών. 5 

Καθιέρωση εργασίας πέρα από τις ώρες υποχρεωτι¬ 
κής απασχόλησης υπαλλήλων του Δήμου Δάφνης 

Ν. Αττικής. 6 

Καθιέρωση και έγκριση υπερωριακής απογευματινής 
εργασίας για το έτος 2004, για το μόνιμο προσωπι¬ 
κό του 1ου Παιδικού Σταθμού Δήμου Μεταμόρφω¬ 
σης Ν. Αττικής. 7 


ΑΠΟΦΑΣΕΙ Σ 

Αριθ.ΔΥΙ δ/οικ. 33115 (1) 

Σύσταση και λειτουργία στο Υπουργείο Υγείας και Κοινω¬ 
νικής Αλληλεγγύης Συντονιστικού Οργάνου Τομέα 
Υγείας (Σ.Ο.Τ.Υ.) για τις ανάγκες των Ολυμπιακών 
Αγώνων 2004. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3172/2003 (ΦΕΚ 197/τ.Α'/ 


6.8.2003) "Οργάνωση και εκσυγχρονισμός των Υπηρε¬ 
σιών Δημόσιας Υγείας και άλλες διατάξεις". 

2. Τις διατάξεις του άρθρου 128 του Π. Δ/τος 95/2000 
(ΦΕΚ 76/τ.Α'/10.3.1999) "Οργανισμός του Υπουργείου 
Υγείας και Πρόνοιας". 

3. Το από 1.9.2000 Μνημόνιο Συναντίληψης και Συνερ¬ 
γασίας μεταξύ του Υπουργείου Υγείας και Πρόνοιας και 
της Ο.Ε.Ο.Α. "Αθήνα 2004". 

4. Την από 20.3.2001 Σύμβαση μεταξύ του Υπουργού 
Υγείας και Πρόνοιας καιτης Ο.Ε.Ο.Α. "Αθήνα 2004", με την 
οποία εγκρίθηκε το περιεχόμενο του Επιχειρησιακού 
Προγράμματος "Ολυμπιακοί Αγώνες 2004-Υγεία". 

5. Το Επιχειρησιακό Σχέδιο "Ολυμπιακοί Αγώνες Αθήνα 
2004-Δημόσια Υγεία και Υγιεινή". 

6. Την ανάγκη συντονισμού των ενεργειών των φορέων 
που έχουν τις κατά νόμο αρμοδιότητες δράσεων στους 
επιμέρους τομείς της Δημόσιας Υγείας και Υγιεινής κατά 
την διάρκεια της Προ-Ολυμπιακής και Ολυμπιακής Πε¬ 
ριόδου, τόσο εντός όσο και εκτός των ολυμπιακών εγκα¬ 
ταστάσεων, αποφασίζουμε: 

Άρθρο 1 

Σύσταση και λειτουργία 
Συντονιστικού Οργάνου Τομέα Υγείας 

1. Στο Υπουργείο Υγείας και Κοινωνικής Αλληλεγγύης 
ιδρύεται και λειτουργεί, ενόψει της διοργάνωσης στην 
Αθήνα των Ολυμπιακών Αγώνων, Συντονιστικό Όργανο 
Τομέα Υγείας (Σ.Ο.Τ.Υ.), με αποκλειστικό σκοπό τον συ¬ 
ντονισμό της λειτουργίας των εμπλεκομένων υποσυστη- 
μάτωντου Τομέα Υγείας, ιδίως για την αντιμετώπιση εκτά¬ 
κτων καταστάσεων και συνθηκών, όπως αυτό προβλέπε- 
ται από το Επιχειρησιακό Πρόγραμμα "Ολυμπιακοί 
Αγώνες 2004-Υγεία". 

2. Στο Συντονιστικό Όργανο Τομέα Υγείας συμμετέχουν: 

Ως Πρόεδρος, ο Γενικός Γραμματέας του Υπουργείου 

Υγείας και Κοινωνικής Αλληλεγγύης, με αναπληρωτή του 
Ειδικό Σύμβουλο του Υπουργού Υγείας και Κοινωνικής 
Αλληλεγγύης 

Ως Μέλη: 

1.0 Γενικός Διευθυντής Υγείας του Υπουργείου με ανα¬ 
πληρωτή του τον Διευθυντή της Διεύθυνσης Ν.Π. του 
Υπουργείου. 

2. Ο Γενικός Διευθυντής Δημόσιας Υγείας του Υπουρ¬ 
γείου με αναπληρωτή του τον Διευθυντή Φαρμάκων και 
Φαρμακείων του Υπουργείου. 

3. Ο Γενικός Διευθυντής Διοικητικής Υποστήριξης και 
Τεχνικών Υποδομώντου Υπουργείου, με αναπληρωτή του 
τον Διευθυντή Προσωπικού του Υπουργείου. 

4. Ο Γενικός Διευθυντής Πρόνοιας του Υπουργείου με 
αναπληρωτή τον Διευθυντή της Διεύθυνσης Κοινωνικής 
Αντίληψης και Αλληλεγγύης. 

5. Ο Διευθυντής της Διεύθυνσης Ανάπτυξης Μονάδων 
Υγείας του Υπουργείου, με αναπληρωτή τον νόμιμο ανα¬ 
πληρωτή του. 

6. Ο Διευθυντής Δημόσιας Υγιεινής του Υπουργείου, με 
αναπληρωτή τον νόμιμο αναπληρωτή του. 

7.0 Διευθυντής Υγιεινής Περιβάλλοντος του Υπουργεί¬ 
ου, με αναπληρωτή τον νόμιμο αναπληρωτή του. 

8. Ο Διευθυντής της Διεύθυνσης Ψυχικής Υγείας του 
Υπουργείου, με αναπληρωτή τον νόμιμο αναπληρωτή 
του. 

9. Ο Διευθυντής της Διεύθυνσης Παλλαϊκής Άμυνας- 
Πολιτικής Σχεδίασης Εκτάκτου Ανάγκηςτου Υπουργείου, 
με αναπληρωτή τον νόμιμο αναπληρωτή του. 

10. Ο Πρόεδρος του Εθνικού Συμβουλίου Δημόσιας 
Υγείας με αναπληρωτή του ένα μέλος του εν λόγω Συμ¬ 
βουλίου. 

11.0 Γενικός Γραμματέας Ολυμπιακών Αγώνων, με 
αναπληρωτή τον νόμιμο αναπληρωτή του. 

12. Ένας εκπρόσωπος της Οργανωτικής Επιτροπής 
των Ολυμπιακών Αγώνων "Αθήνα 2004", αρμόδιος για θέ¬ 
ματα υγείας, με αναπληρωτή τον νόμιμο αναπληρωτή 
του. 

13. Ο Πρόεδρος του Διοικητικού Συμβουλίου του Κέ¬ 
ντρου Ελέγχου Ειδικών Λοιμώξεων (ΚΕΕΛ), με αναπλη¬ 
ρωτή του ένα μέλος του εν λόγω Συμβουλίου. 

14. Ο Πρόεδρος του Διοικητικού Συμβουλίου του Εθνι¬ 
κού Κέντρου Άμεσης Βοήθειας (ΕΚΑΒ), με αναπληρωτή 
του ένα μέλος του εν λόγω Συμβουλίου. 

15. Ο Πρόεδρος του Ενιαίου Φορέα Ελέγχου Τροφίμων 
(ΕΦΕΤ), με αναπληρωτή του ένα μέλος του εν λόγω Συμ¬ 
βουλίου. 

16. Ο Αντινομάρχης της Νομαρχίας Αθηνών, αρμόδιος 
για θέματα υγείας, με αναπληρωτή τον νόμιμο αναπλη¬ 
ρωτή του. 

17. Ένας εκπρόσωπος του Υπουργείου Εθνικής Άμυ¬ 
νας, αρμόδιος για θέματα υγειονομικού - εκτάκτων κα¬ 
ταστάσεων, με αναπληρωτή τον νόμιμο αναπληρωτή 
του. 

Άρθρο 2 

Σκοπός Συντονιστικού Οργάνου Τομέα Υγείας 

1. Το Συντονιστικό Όργανο Τομέα Υγείας αναλαμβάνει 
το συντονισμό όλων των φορέων που έχουν την ευθύνη 
για την υλοποίηση δράσεων σχετικών με τη Δημόσια 
Υγεία κατά την διάρκεια της ΠροΟλυμπιακής και Ολυ¬ 
μπιακής Περιόδου, τόσο εντός όσο και εκτός των ολυ¬ 
μπιακών εγκαταστάσεων. 

2. Ο συντονισμός αναφέρεται ιδίως στην αντιμετώπιση 
εκτάκτων συνθηκών, σύμφωνα με τις προβλέψεις του Επι¬ 
χειρησιακού Προγράμματος "Ολυμπιακοί Αγώνες 2004- 
Υγεία", εμπεριέχει δε τον ακριβή καθορισμό αρμοδιοτή¬ 
των των φορέων σε καταστάσεις κρίσης, με στόχο τη δια¬ 
σφάλιση της άμεσης και επαρκούς ανταπόκρισης του 
συνόλου των εμπλεκομένων υπηρεσιών στις ανατεθείσες 
σε αυτές ευθύνες. 

3. Το Συντονιστικό Όργανο Τομέα Υγείας αναλαμβάνει 
δράσεις, έρευνες ή επιτηρήσεις όχι ως ανεξάρτητο όρ¬ 


γανο, αλλά αποκλειστικά μέσω των συμμετεχόντων σε 
αυτό φορέων και υπηρεσιών. 

Άρθρο 3 

Λειτουργία Συντονιστικού Οργάνου Τομέα Υγείας 

1. Κατά τη διάρκεια της Ολυμπιακής Περιόδου, και συ¬ 
γκεκριμένα από την 20η Ιουλίου 2004 έως και την 30η Σε¬ 
πτεμβρίου 2004, το Συντονιστικό Όργανο Τομέα Υγείας 
λειτουργεί καθημερινά και επί εικοσιτετραώρου βάσεως. 

2. Κατά τη διάρκεια της ΠροΟλυμπιακής Περιόδου, το 
Συντονιστικό Όργανο Τομέα Υγείας λειτουργεί σε συνθή¬ 
κες δοκιμαστικών διοργανώσεων, και όποτε αυτό κριθεί 
απαραίτητο από τον Πρόεδρο ή τον Αναπληρωτή Πρόε¬ 
δρο του Σ.Ο.Τ.Υ. ή το ένα τρίτο (1/3) τουλάχιστο των με¬ 
λών του Οργάνου. 

3. Μετά την 30η Σεπτεμβρίου 2004 το Σ.Ο.Τ.Υ. εξακο¬ 
λουθεί να λειτουργεί και συνεδριάζει μια φορά τουλάχι¬ 
στον μηνιαίως και για έκτακτες ανάγκες όποτε αυτό κρι- 
θεί απαραίτητο. 

Άρθρο 4 

Λειτουργία Γ ραφείου 
Συντονιστικού Οργάνου Τομέα Υγείας 

1. Υπό την εποπτεία του Υπουργείου Υγείας και Κοινω¬ 
νικής Αλληλεγγύης, λειτουργεί Γραφείο Συντονιστικού 
Οργάνου Τομέα Υγείας (Γραφείο Σ.Ο.Τ.Υ.), το οποίο πα¬ 
ρέχει στο Σ.Ο.Τ.Υ. διοικητική και γραμματειακή υποστή- 
ριξη. 

2. Ειδικότερα, το Γραφείο Σ.Ο.Τ.Υ. τηρεί πρακτικά 
των συνεδριάσεων του Συντονιστικού Οργάνου Τομέα 
Υγείας, τα οποία και φυλάσσει σε ειδικό αρχείο. Επί¬ 
σης, μεριμνά για την έκδοση των αποφάσεων του Συ¬ 
ντονιστικού Οργάνου Τομέα Υγείας, τις οποίες προσυ¬ 
πογράφουν ο Πρόεδρός του και οι λοιποί συμμετέχο- 
ντες ως αρμόδιοι εκπρόσωποιτων αντιστοίχων φορέων 
τους. 

3. Το Γ ραφείο Σ.Ο.Τ.Υ. βρίσκεται σε συνεχή επικοινωνία 
με τα αντίστοιχα συλλογικά κρατικά όργανα και υπηρε¬ 
σίες ιδίως στην περίπτωση λήψης μέτρων εκτάκτου ανά¬ 
γκης. 

4. Το Γραφείο του Σ.Ο.Τ.Υ συγκροτείται από υπαλλή¬ 
λους του Υπουργείου Υγείας και Κοινωνικής Αλληλεγ¬ 
γύης και συγκεκριμένα από έναν υπάλληλο κατηγορίας 
ΠΕ ή ΤΕ, ο οποίος ορίζεται και υπεύθυνος του Γ ραφείου, 
και τέσσερις (4) υπαλλήλους οποιουδήποτε κλάδου του 
Υπουργείου. 

5. Κατά τη διάρκεια της προολυμπιακής και ολυμπιακής 
περιόδου, το ΣΟΤΥ δύναται να ενισχύεται κατά περίπτω¬ 
ση με τοποθέτηση και άλλων υπαλλήλωντου Υπουργείου 
Υγείας και Κοινωνικής Αλληλεγγύης. 

Άρθρο 5 

Συνεδριάσεις Συντονιστικού Οργάνου Τομέα Υγείας 

1. Κατά τη διάρκεια της Ολυμπιακής Περιόδου, και συ¬ 
γκεκριμένα από την 20η Ιουλίου 2004 έως και την 30η Σε¬ 
πτεμβρίου 2004, το Συντονιστικό Όργανο Τομέα Υγείας 
συνεδριάζει καθημερινά κατά τις ώρες 12.00 έως 14.00 
και για θέματα που αφορούν: 
α. Δημόσια Υγεία 

β. Προνοσοκομειακή φροντίδα υγείας 
γ. Νοσοκομειακή φροντίδα υγείας 
δ. Πρωτοβάθμια περίθαλψη 
ε. Περιβαλλοντική υγεία 

στ. Οξέα Συμβάντα Δημόσιας Υγείας, όπως επιδημίες, 
συμβάντα σχετιζόμενα με μετακίνηση πληθυσμών, συμ¬ 
βάντα οφειλόμενα σε βιολογικά, τοξικά και πυρηνικά αί¬ 
τια, καθώς και βιοτρομοκρατία. 

Ζ. Ατυχήματα και Καταστροφές. 

2. Κατά τις συνεδριάσεις του Συντονιστικού Οργάνου 
Τομέα Υγείας είναι δυνατό να προσκαλούνται εκπρό¬ 
σωποι οιουδήποτε φορέα του Υπουργείου Υγείας και 
Κοινωνικής Αλληλεγγύης ή άλλου Υπουργείου, οργανι¬ 
σμού ή υπηρεσίας, που έχει σχέση άμεσα ή έμμεσα με 
την αντιμετώπιση των ανωτέρω θεμάτων, όπως ο Γενι¬ 
κός Γραμματέας Πολιτικής Προστασίας, εκπρόσωπος 
του Δήμου Αθηναίων, εκπρόσωποςτης Εθνικής Σχολής 
Δημόσιας Υγείας, ως επίσης και οποιοσδήποτε Διευθυ¬ 
ντής του Υπουργείου Υγείας και Κοινωνικής Αλληλεγ¬ 
γύης. 

Άρθρο 6 

Ενημέρωση και πληροφόρηση από συμμετέχοντες 
και εμπλεκόμενους φορείς 

1. Οι συμμετέχοντες φορείς παρέχουν κατά τη διάρ¬ 
κεια της Ολυμπιακής Περιόδου, σε καθημερινή βάση, 
πληροφόρηση στον Πρόεδρο του Συντονιστικού Ορ¬ 
γάνου Τομέα Υγείας, ή στον αναπληρωτή του για τα θέ¬ 
ματα που αναφέρονται στο άρθρο 5 της παρούσας 
απόφασης. Ακολούθως, το Συντονιστικό Όργανο Το¬ 
μέα Υγείας συντάσσει και αποστέλλει άμεσα συνολική 
αναφορά προς τα εμπλεκόμενα (συναρμόδια) Υπουρ¬ 
γεία και την Οργανωτική Επιτροπή Ολυμπιακών Αγώ¬ 
νων "Αθήνα 2004". 

2. Οι Νομαρχίες Αθήνας, Πειραιά, Ανατολικής Αττικής, 
Δυτικής Αττικής, Θεσσαλονίκης, Μαγνησίας, Αχάίας και 
Ηρακλείου οφείλουν να αποστέλλουν, σε καθημερινή βά¬ 
ση, τα αποτελέσματα των ελέγχων που διενεργούν και 
αναφορά για τα μέτρα που λαμβάνουν. 

3. Η υποχρέωση της παραγράφου 2 του παρόντος άρ¬ 
θρου βαρύνει και τις λοιπές Νομαρχίες της χώρας σε πε¬ 
ρίπτωση κατά την οποία παρατηρηθεί οξύ συμβάν δημό¬ 
σιας υγείας στην περιοχή αρμοδιότητάς τους ή οτιδήπο¬ 
τε από τα αναφερόμενα στο άρθρο 5 της παρούσας 
θέματα. 

Άρθρο 7 

Εισηγήσεις Συντονιστικού Οργάνου 
Τομέα Υγείας για τη λήψη μέτρων 

1. Το Συντονιστικό Όργανο Τομέα Υγείας δύναται να ει- 
σηγείται στους αρμόδιους φορείς οργανισμούς και υπη¬ 
ρεσίες τη λήψη μέτρων, τα οποία θα υλοποιηθούν από 
τους τελευταίους. 

2. Εάν τα προτεινόμενα μέτρα αφορούν σε θέματα Δη¬ 
μόσιας Υγείας, εντός των Ολυμπιακών εγκαταστάσεων, 
τότε απαιτείται γνωστοποίηση των μέτρων στην Οργανω¬ 
τική Επιτροπή Ολυμπιακών Αγώνων "Αθήνα 2004" και σύμ¬ 
φωνη γνώμη αυτής. 

Η ΔΥΙδ/οικ. 12214/3.2.2004 (ΦΕΚ 213/5.2.2004 τ.Β) 
απόφαση του Υπουργού Υγείας και Πρόνοιας καταργεί- 
ται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 


Αριθ. Υ7α/Γ.Π.οικ.32615 (2) 

Αναγνώριση Νοσοκομειακών Μονάδων ως κατάλληλων 
για την εκπαίδευση των ειδικευομένων γιατρών στους 
υπερήχους και καθορισμός αριθμού άμισθων υπερά¬ 
ριθμων γιατρών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Την παρ. 3 του άρθρου 3 του Π.Δ. 228/2000 "Άδεια 
εκτέλεσης υπερηχογραφημάτων", (ΦΕΚτ. 197Α/2000). 

2. Τις διατάξεις του άρθρου 3 του Ν. 1278/82 όπως επα- 
ναφέρθηκανσε ισχύ με τις διατάξεις του άρθρου 1 του Ν. 
2194/94. 

3. Την 6 απόφαση της 170ης Ολομ/8.11.2001 του Κε¬ 
ντρικού Συμβουλίου Υγείας. 

4. Την 27304/17.3.2004 (ΦΕΚ 517 Β) κοινή απόφαση του 
Πρωθυπουργού και του Υπουργού Υγείας και Κοινωνικής 
Αλληλεγγύης "Ανάθεση αρμοδιοτήτων στους Υφυπουρ¬ 
γούς Υγείας και Κοινωνικής Αλληλεγγύης" Αθανάσιο Γιαν- 
νόπουλο και Γεώργιο Κωνσταντόπουλο, αποφασίζουμε: 

1. Αναγνωρίζονται ως Κέντρα Εκπαίδευσης Ειδικευομέ- 
νων στη χρήση υπερήχων στα Δημόσια Νοσοκομεία της 
χώρας, τα Ακτινολογικά Τμήματα που χορηγούν πλήρη ει¬ 
δικότητα στην οποία συμπεριλαμβάνεται και η χρήση υπε- 
ρηχοτομογράφων. 

α) Καθορίζεται ο αριθμός των άμισθων υπεράριθμων 
γιατρών σε κάθε ακτινολογικό τμήμα για τα Νοσοκομεία 
που είναι κάτω των 400 κλινών σε τρία (3) άτομα και για τα 
Νοσοκομεία που διαθέτουν άνω των 400 κλινών σε έξι (6) 
άτομα. 

Απαραίτητη προϋπόθεση θεωρείται ότι το Νοσοκομείο 
στο οποίο γίνεται η εκπαίδευση στους υπερήχους, διαθέ¬ 
τει εκτός του Ακτινολογικού Τμήματος και αντίστοιχο τμή¬ 
μα της ειδικότητας την οποία κατέχει ο γιατρός ο οποίος 
προσέρχεται για να μετεκπαιδευτεί. 

β) Καθορίζεται ο αριθμός των άμισθων υπεράριθμων 
γιατρών στις Καρδιολογικές Κλινικές των Νοσοκομείων 
που διαθέτουν υπέρηχο καρδιάς για την εκπαίδευση των 
Καρδιολόγων γιατρών σε δύο (2) άτομα. 

2. Από τις διατάξεις της απόφασης αυτής δεν προκα- 
λείταιδαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2004 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 
-♦- 

Αριθ. 1016/114/104-γ' (3) 

Καθορισμός παρεχομένων εφοδίων σε αστυνομικό 
προσωπικό. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΗΜΟΣΙΑΣΤΑΞΗΣ 

Έχοντας υπόψη: 

1. Τις διατάξεις του άρθρου 1 του Ν.Δ. 152/1969 "Περί 
χορηγήσεως δαπάναιςτου Δημοσίου, εις τους Αξιωματι¬ 
κούς και Ανθυπασπιστάς Χωροφυλακής και τους τούτοις 
εξομοιουμένους της Αστυνομίας Πόλεως και Πυροσβε¬ 
στικού Σώματος, ειδών ιματισμού" (Α'-52). 

2. Τις διατάξεις των άρθρων 90 παρ. 4 και 92 του Β.Δ. 
της 31-12-1957/20-1-1958 "Περί κωδικοποιήσεως διατά- 

ξεων αφορωσών το Σώμα της Αστυνομίας Πόλεων" (Α'- 
11), όπως το πρώτο άρθρο αντικαταστάθηκε με το άρθρο 
3παρ. 1 του Π.Δ. 10/1973 (Α'-5). 

3. Τις διατάξεις των άρθρων 20 παρ. 1 εδάφ. ια', ιβ' και 
ιγ'και62παρ. 4του Ν. 1481/1984 "Οργανισμός Υπουργεί¬ 
ου Δημόσιας Τάξης" (Α'-152), όπως το δεύτερο άρθρο 
τροποποιήθηκε με το άρθρο 4 παρ. 1 του Ν. 1590/1986 
(Α'-49). 

4. Τις διατάξειςτου άρθρου 29Α'του Ν. 1558/1985 "Κυ¬ 
βέρνηση και Κυβερνητικά Όργανα" (Α'-137), το οποίο 
προστέθηκε με το άρθρο 27του Ν. 2081/1992 (Α'-154) και 
αντικαταστάθηκε με το άρθρο 1 παρ. 2 εδάφ. α' του Ν. 
2469/1997 (Α'-38). 

5. Τις διατάξειςτου άρθρου 22 παρ. 3του Ν. 2362/1995 
"Περί Δημοσίου Λογιστικού, Ελέγχου των Δαπανών του 
Κράτους και άλλες διατάξεις" (Α'-247). 

6. Τις διατάξεις του Π.Δ. 81/2002 "Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών" (Α'-57). 

7. Τις διατάξεις της 7004/3/39 από 18.3.2004 κοινής 
απόφασης του Πρωθυπουργού και του Υπουργού Δημό¬ 
σιας Τάξης "Ανάθεση αρμοδιοτήτων στον Υφυπουργό 
Δημόσιας Τάξης Χρήστο ΜΑΡΚΟ ΠΑΝ ΝΑΚΗ" (Β'-518). 

8. Τις διατάξεις της 14650/ΔΙΟΕ 85 από 17.3.2004 κοι¬ 
νής απόφασηςτου Πρωθυπουργού καιτου Υπουργού Οι¬ 
κονομίας και Οικονομικών "Καθορισμός αρμοδιοτήτων 
των Υφυπουργών Οικονομίας και Οικονομικών" (Β'-519). 

9. Το γεγονός ότι από τις διατάξεις της παρούσας από¬ 
φασης προκαλείται εφάπαξ δαπάνη σε βάρος του Κρατι¬ 
κού Προϋπολογισμού ύψους 182.000,000 Ευρώ περίπου 
γιατο έτος 2004. Οι εν λόγω δαπάνες θα αντιμετωπισθούν 
από τις πιστώσεις των ΚΑΕ 1421, 1423, 1424 του εκτε- 
λούμενου Π/Υ εξόδων του Υ.Δ.Τ. (Ε.Φ. 43-690 "Δαπάνες 
προετοιμασίας και διεξαγωγής Ολυμπιακών Αγώνων 
2004"), αποφασίζουμε: 

Άρθρο 1 

Παρεχόμενα εφόδια. 

Παρέχονται με δαπάνες του δημοσίου σε αστυνομικό 
προσωπικό ατομικά εφόδια για την αποτελεσματική εκ¬ 
πλήρωση των καθηκόντων του κατά την περίοδο διενέρ¬ 
γειας των Ολυμπιακών Αγώνων 2004, κατά Υπηρεσία, εί¬ 
δος και ποσότητα, ως ακολούθως: 

α. ΔΙΕΥΘΥΝΣΗ ΑΣΦΑΛΕΙΑΣ ΑΤΤΙΚΗΣ 

(1) ΥΠΟΔΙΕΥΘΥΝΣΗ ΠΡΟΣΤΑΣΙΑΣ ΕΠΙΣΗΜΩΝ 

- Εννιακόσιες (900) μπλούζες πλέξης πικέ χρώματος 
ραφ, με κοντά μανίκια και γιακά και άνοιγμα στο στήθος 
με τρία κουμπιά. Στο αριστερό ημιθωράκιο κάθε μπλού¬ 
ζας φέρεται κεντητό ειδικό διακριτικό σήμα της Ελληνι¬ 
κής Αστυνομίας και κάτω από αυτό σε δύο γραμμές απο- 
τυπώνεται η ένδειξη "ΑΤΗΕΕΤΕ5 ΩΕίΕΘΑΤΙΟΝ 8Ε- 
ουπιτΥΕΒΟΟΡίτ". 

-Τετρακόσιες πενήντα (450) ζώνες με ειδικές θήκες, κα¬ 
τασκευασμένες από ανθεκτικό συνθετικό υλικό, χρώμα¬ 
τος μαύρου. Οι θήκες ασφαλίζουν με φερμουάρ. 

- Χίλιες διακόσιες πενήντα (1.250) καρφίτσες αναγνώρι¬ 
σης (ΡΙΝ δ), σχήματος ασπιδίου, στο άνω μέρος του οποί¬ 
ου σε δύο γραμμές με χρυσάφι γραφή αναγράφεται η έν¬ 
δειξη ΌίΥΜΡΙΟ ΡΑΜΙ ΕΥ & ϋΙΘΝΙΤΑΡΙΙΕδ ΡΒΟΤΕΟΤΙΟΝ 
ΟΕΡΑΗΤΜΕΝΤ", στο μέσον απεικονίζεται το ειδικό διακρι¬ 
τικό σήμα της Ελληνικής Αστυνομίας και στο κάτω μέρος, 
σε δύο γραμμές και με την ίδια γραφή η ένδειξη "ΗΕΕ- 
ΕΕΝΙΟ ΡΟΕΙΟΕ". 


(2) ΥΠΟΔΙΕΥΘΥΝΣΗ ΚΡΑΤΙΚΗΣ ΑΣΦΑΛΕΙΑΣ / ΤΜΗΜΑ 
ΕΞΟΥΔΕΤΕΡΩΣΗΣ ΕΚΡΗΚΤΙΚΩΝ ΜΗΧΑΝΙΣΜΩΝ (Τ.Ε.Ε.Μ.) 

- Τετρακόσια πενήντα (450) παντελόνια τύπου φόρμας, 
χρώματος γκρι - μολυβί. 

- Τετρακόσιες πενήντα (450) μπλούζες τύπου μακό, 
χρώματος βαθυκύανου με κοντά μανίκια, στον αριστερό 
βραχίονα των οποίων φέρεται το διακριτικό του Σώματος 
της Ελληνικής Αστυνομάις και στο δεξιό το διακριτικό σή¬ 
μα του Τ.Ε.Ε.Μ., στο αριστερό ημιθωράκιο αποτυπώνεται 
η ένδειξη "ΕΛΛΗΝΙΚΗ ΑΣΤΥΝΟΜΙΑ", το διακριτικό σήμα 
του Τ.Ε.Ε.Μ. και ο τίτλος αυτού σε δύο γραμμές. Από τις 
μπλούζες αυτές, σε διακόσιες εξήντα (260) φέρεται στην 
πλάτη, σε σχήμα ημικυκλίου, η ένδειξη "Τ.Ε.Ε.Μ. και κάτω 
από αυτή η ένδειξη "ΒΟΜΒ δΟΕΙΑϋ" και σε εκατόν ενενή¬ 
ντα (190) και στο ίδιο σημείο η ένδειξη "Τ.Ε.Ε.Μ." και κάτω 
από αυτήν η ένδειξη "Κ-9". 

- Τετρακόσια πενήντα (450) χιτώνιατύπου υποκαμίσου, 
χρώματος γκρι μολυβί, στον αριστερό βραχίονα των 
οποίων φέρεται το διακριτικό του Σώματος της ΕΛΛΗΝΙ¬ 
ΚΗΣ ΑΣΤΥΝΟΜΙΑΣ, στο δεξιό το διακριτικό σήμα του 
Τ.Ε.Ε.Μ., στο αριστερό ημιθωράκιο, επί υφασμάτινης 
τσόχας, η ένδειξη "Τ.Ε.Ε.Μ.", στο δεξιό ημιθωράκιο και επί 
ιδίας τσόχας αναγράφεται το ονοματεπώνυμο του αστυ¬ 
νομικού και στο ύψος της συρραφήςτων μανικιών με τον 
κύριο κορμό του χιτωνίου φέρεται, επί υφασμάτινης τσό¬ 
χας, η ένδειξη "ΕΛΛΗΝΙΚΗ ΑΣΤΥΝΟΜΙΑ". 

- Διακόσια είκοσι πέντε (225) πηλήκια τύπου τζόκεϋ, 
χρώματος γκρι μολυβί, επί της μετωπίδαςτων οποίων φέ¬ 
ρεται κεντητό εθνόσημο. 

-Διακόσια είκοσι πέντε (225) ζεύγη υποδημάτων (ημιάρ- 
βυλα) από δέρμα και αδιάβροχο ύφασμα, χρώματος μαύ¬ 
ρου. 

β. ΔΙΕΥΘΥΝΣΗ ΤΕΧΝΙΚΩΝ ΕΦΑΡΜΟΓΩΝ 

- Επτακόσια (700) παντελόνια τύπου φόρμας, χρώμα¬ 
τος βαθυκύανου. 

- Επτακόσια (700) χιτώνιατύπου υποκαμίσου χρώματος 
βαθυκύανου, στο αριστερό βραχίονα των οποίων φέρεται 
το διακριτικό του Σώματος της Ελληνικής Αστυνομίας, 
στο αριστερό ημιθωράκιο, επί υφασμάτινης τσόχας, η έν¬ 
δειξη "ΔΙΕΥΘΥΝΣΗ ΤΕΧΝΙΚΩΝ ΕΦΑΡΜΟΓΩΝ" και στο 
ύψος συρραφής των μανικιών με το κύριο κορμό του χι¬ 
τωνίου, επί ιδίας τσόχας, η ένδειξη "ΕΛΛΗΝΙΚΗ ΑΣΤΥΝΟ¬ 
ΜΙΑ". 

- Επτακόσιες (700) μπλούζες τύπου μακό χρώματος βα¬ 
θυκύανου, με κοντά μανίκια, στον αριστερό βραχίονα των 
οποίων φέρεται το διακριτικό του Σώματοςτης Ελληνικής 
Αστυνομίας, στο αριστερό ημιθωράκιο η ένδειξη "ΔΙΕΥ¬ 
ΘΥΝΣΗ ΤΕΧΝΙΚΩΝ ΕΦΑΡΜΟΓΩΝ" και στο δεξιό ημιθω- 
ράκιο το ονοματεπώνυμο και ο βαθμός του αστυνομικού. 

- Τριακόσια πενήντα (350) πηλήκια τύπου τζόκεϋ, χρώ¬ 
ματος βαθυκύανου, επί της μετωπίδας των οποίων φέρε¬ 
ται κεντητό εθνόσημο. 

-Τριακόσιαπενήντα (350) ζεύγη υποδημάτων (άρβυλα) 
από δέρμα χρώματος μαύρου. 

γ. ΔΙΕΥΘΥΝΣΗ ΠΛΗΡΟΦΟΡΙΚΗΣ 

- Πενήντα (50) παντελόνια τύπου φόρμας, χρώματος 
βαθυκύανου. 

- Πενήντα (50) μπλούζες πλέξης πικέ χρώματος ραφ, με 
κοντά μανίκια και γιακά και άνοιγμα στο στήθος με τρία 
κουμπιά. Στον αριστερό βραχίονα κάθε μπλούζας φέρε¬ 
ται το διακριτικό του Σώματοςτης Ελληνικής Αστυνομίας, 
στο αριστερό ημιθωράκιο, επί υφάσματος τσόχας και σε 
δύο σειρές, οι ενδείξεις "ΕΛΛΗΝΙΚΗ ΑΣΤΥΝΟΜΙΑ" και "ΔΙ- 

ΕΥΘΥΝΣΗ ΠΛΗΡΟΦΟΡΙΚΗΣ" και στο δεξιό ημιθωράκιο, 
επί ιδίας τσόχας, το ονοματεπώνυμο και ο βαθμός του 
αστυνομικού. 

- Είκοσι πέντε (25) πηλήκια τύπου τζόκεϋ χρώματος βα¬ 
θυκύανου, επί της μετωπίδας των οποίων φέρεται κεντη¬ 
τό εθνόσημο. 

- Είκοσι πέντε (25) ζεύγη υποδημάτων (ημιάρβυλα) από 
δέρμα, χρώματος μαύρου. 

δ. ΔΙΕΥΘΥΝΣΗ ΑΣΦΑΛΕΙΑΣ ΟΛΥΜΠΙΑΚΩΝ ΑΓΩΝΩΝ 

- Οκτακόσια (800) ειδικά πινακίδια διαστάσεων 6 X 2 οπι, 
χρώματος μπλε σκούρου, επί των οποίων αποτυπώνεται 
το σήμα κάθε φορέα και αναγράφεται σε λευκή γραφή το 
ονοματεπώνυμο του φέροντος καθώς και ο βαθμός του, 
εφόσον κατέχει. Τα πινακίδια αυτά φέρονται επί του αρι¬ 
στερού ημιθωρακίου με ειδική παραμάνα στήριξης επίτων 
στολών ή στις πολιτικές ενδυμασίες του προσωπικού των 
Επιχειρησιακών Κέντρων Ο.Σ.Κ.Α., Ο.Κ.Α., Θ.Ε.Π.Ε.Κ., κα¬ 
θώς και του προσωπικού των Κέντρων Επχιειρήσεων των 
Ολυμπιακών Πόλεων, για το οποίο δεν υπάρχει διαπί¬ 
στευση. 

- Έξι χιλιάδες πεντακόσιες εβδομήντα εννέα (6.579) ει¬ 
δικές κονκάρδες επί των οποίων απεικονίζονται σημαίες 
ξένων χωρών, αντίστοιχων των γλωσσών που γνωρίζουν 
οι φέροντες τις κονκάρδες αυτές αστυνομικοί. 

2. Τα εφόδια της προηγούμενης παραγράφου αποτε¬ 
λούν υλικό των Υπηρεσιών για το προσωπικό των οποίων 
καθορίζονται, χρεώνονται στα απολογιστικά βιβλία υλι¬ 
κού και παρέχονται προς χρήση στους δικαιούχους βάσει 
ατομικών αποδείξεων. 

3. Ο ειδικότερος τρόπος κατασκευής, λοιπά τεχνικά 
στοιχεία, καθώς και κάθε άλλη αναγκαία λεπτομέρεια των 
ως άνω ειδών καθορίζονται από τις τεχνικές προδιαγρα¬ 
φές που καταρτίζονται από τη Διεύθυνση Τεχνικών / 
Α.Ε.Α., σε συνεργασία με τη Διεύθυνση Ασφάλειας Ολυ¬ 
μπιακών Αγώνων και τις αναφερόμενες στην παράγραφο 
1 της παρούσας Υπηρεσίες. 

Άρθρο 2. 

Έναρξη ισχύος. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΧΡΗΣΤΟΣ ΜΑΡΚΟΓΙΑΝΝΑΚΗΣ 

-♦- 

Αριθ. ΤΒ/Φ1.29Β7528 (4) 

Παράταση προθεσμίας ενεργοποίησης των λατομικών 
περιοχών Παλαιοπύργου και Οιχαλίας του Νομού Τρι¬ 
κάλων για εκμετάλλευση λατομείων αδρανών υλικών 
κατά το άρθρο 6 του Νόμου 2702/1999. 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξεις του Ν. 1428/84 όπως αυτός τροποποιή¬ 
θηκε και συμπληρώθηκε με το Ν. 2115/93 περί "εκμετάλ¬ 
λευσης λατομείων αδρανών υλικών και άλλες διατάξεις". 

2. Την Δ10/Φ68/ΟΙΚ. 16502/25.6.1993 (ΦΕΚ 501/Β/ 
7.7.1993) απόφαση του πρώην ΥΒΕΤ "Λειτουργία της Επι¬ 
τροπής καθορισμού λατομικών περιοχών". 


3. Την ΟΙΚ.ΤΒ/Φ1.29Α7110/17.2.1997 (ΦΕΚ 176/Β/ 
12.3.1997) απόφαση του Νομάρχη Τρικάλων με την οποία 
καθορίστηκαν λατομικές περιοχές στο Νομό Τρικάλων για 
εκμετάλλευση λατομείων αδρανών υλικών κατά το Ν. 
2115/93. 

4. Το άρθρο 6 του Ν. 2702/1999 (ΦΕΚ 70Α77.4.1999) 
"Διάφορες ρυθμίσεις θεμάτων αρμοδιότητοςτου Υπουρ¬ 
γείου Ανάπτυξης και άλλες διατάξεις". 

5. Την ΘΙΚ.ΤΒ/Φ1.29Β71206/15.9.2003 απόφαση του Νο¬ 
μάρχη Τρικάλων με την οποία ανασυγκροτήθηκε η Επιτρο¬ 
πή Καθορισμού Λατομικών Περιοχώντου Νομού Τ ρικάλων. 

6. Το από Δεκέμβριος 2003-Ιανουάριος 2004 Πρακτικό της 
Επιτροπής καθορισμού λατομικών περιοχών Νομού Τρικά¬ 
λων, η οποία συγκλήθηκε στις 9.12.2003 σχετικά με τη χω¬ 
ροταξική κατανομή των λατομικών χώρων και της δαπάνης 
εκτελέσεωςτων απαιτούμενων έργων υποδομής (η ΟΙΚ.ΤΒ/ 
Φ1.29Α7113/27.1.2004 απόφαση του Νομάρχη Τ ρικάλων). 

7. Τις δυσκολίες που ανέκυψαν στο Νομό Τρικάλων για 
τη ολοκλήρωση των εργασιών ενεργοποίησης των λατο¬ 
μικών περιοχών εντός των προθεσμιών που προβλέπουν 
οι εν λόγω διατάξεις, αποφασίζουμε: 

Παρατείνουμε την προθεσμία ενεργοποίησης των κα¬ 
θορισμένων λατομικών περιοχών Παλαιοπύργου και Οι- 
χαλίας του Νομού Τ ρικάλων για εκμετάλλευση λατομείων 
αδρανών υλικών, όπως προβλέπεται από τις διατάξεις 
τηςπαραγ. 1 εδάφιο Ιβτου άρθρου 6 του Ν. 2702/1999 
για πέντε (5) έτη από τη λήξη της ισχύος της οικ. Τ.Β.91 
29Α7110/17.2.1997 (ΦΕΚ 176/Β/12.3.1997) απόφαση του 
Νομάρχη Τ ρικάλων με την οποία καθορίστηκαν λατομικές 
περιοχές στο Νομό Τρικάλων για εκμετάλλευση λατομεί¬ 
ων αδρανών υλικών και το Ν. 2115/93. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 31 Μαρτίου 2004 
Ο Νομάρχης 
ΗΛΙΑΣ ΒΛΑΧΟΓΙΑΝΝΗΣ 

-♦- 

Αριθ. απόφασης 31 (5) 

Έγκριση υπερωριακής Απασχόλησης για το προσωπικό 
του Δήμου Αργυρούπολης Ν. Αττικής έτους 2004, για 
την αντιμετώπιση εποχικών, έκτακτων ή επειγουσών 
υπηρεσιακών αναγκών. 

Ο ΔΗΜΑΡΧΟΣ ΑΡΓΥΡΟΥΠΟΛΗΣ Ν. ΑΤΤΙΚΗΣ 

Έχοντας υπόψη: 

α) Τις διατάξειςτου άρθρου 114 Π.Δ. 410/95 (Δ.Κ.Κ.). 

β) Τις διατάξειςτου άρθρου 16 Ν. 3205/2003 σχετικά με 
την υπερωριακή εργασία υπαλλήλων Δημοσίου, Ν.Π.Δ.Δ. 
και Ο.Τ.Α. 

γ) Την 2/37190/0026/21.6.2001 απόφαση Υπουργού Οι¬ 
κονομικών σχετικά με το καθορισμό δικαιολογητικών πλη¬ 
ρωμής αποζημίωσης για υπερωριακή εργασία υπαλλή¬ 
λων Δημοσίου, Ν.Π.Δ.Δ. και Ο.Τ.Α. 

δ) Τις έγγραφες προτάσεις των υπηρεσιών του Δήμου. 

ε) Το προϋπολογισμό του Δήμου οικ. έτους 2004 στον 
οποίο έχουν προβλεφθεί οι σχετικές πιστώσεις στους 
αντίστοιχους Κ.Α. για υπερωριακή εργασία υπαλλήλων. 

στ) Τις Υπηρεσιακές ανάγκεςτου Δήμου, αποφασίζει: 

Σύμφωνα με τις προτάσεις των υπηρεσιών του Δήμου 
και κατόπιν συνεννόησης με τους Α/Δημάρχους εγκρίνο- 
νται οι κάτωθι ώρες υπερωριακής απασχόλησης για το 
προσωπικό του Δήμου για το έτος 2004 για την αντιμετώ- 

πιση εποχικών, εκτάκτων ή επειγουσών υπηρεσιακών ανα¬ 
γκών. 

Α'ΔΙΟΙΚΗΤΙΚΟ ΤΜΗΜΑ 

ΔΙΟΙΚΗΤΙΚΗ ΥΠΗΡΕΣΙΑ 

- Τετρακόσιες ογδόντα (480) ώρες υπερωριακής απο¬ 
γευματινής εργασίας, μέχρι 22η ώρα, για ένα υπάλληλο- 
κλητήρα. 

- Δύο χιλιάδες τετρακόσιες (2.400) ώρες υπερωριακής 
απογευματινής εργασίας μέχρι 22η ώρα για πέντε (5) Δι¬ 
οικητικούς υπαλλήλους. 

- Δύο χιλιάδες επτακόσιες (2.700) ώρες υπερωριακής 
απογευματινής εργασίας μέχρι 22η ώρα για πέντε (5) Δι¬ 
οικητικούς υπαλλήλους για τη διαδικασία εισόδου και πα¬ 
ραμονής αλλοδαπών υπηκόων (Ν. 2910/2001). 

Οι ανωτέρω ώρες, εγκρίνονται ανεξάρτητα αν θα πραγ¬ 
ματοποιηθούν, διότι συχνά προκύπτουν έκτακτες ανά¬ 
γκες κυρίως όσο αφορά το Γραφείο Αστικής - Δημοτικής 
Κατάστασης και Γραφείο Προσωπικού( Παραβολές Δη¬ 
μοτολογίου, εκλογικά Θέματα, προσλήψεις κ.λπ.). 

Το ωράριο για τους αλλοδαπούς είναι πέραν του κανο¬ 
νικού ωραρίου. 

ΒΌΙΚΟΝΟΜΙΚΟ ΤΜΗΜΑ 

- Δύο χιλιάδες οκτακόσιες ογδόντα ώρες (2.880) υπε- 
ρωριακής απογευματινής εργασίας, μέχρι την 22η ώρα 
για έξι (6) υπαλλήλους. 

Οι ανωτέρω ώρες εγκρίνονται για τυχόν έκτακτη απα¬ 
σχόληση των υπαλλήλων εκτός ωραρίου εργασίας, για την 
εφαρμογή του διπλογραφικού συστήματος στο Δήμο κ.λπ. 

ΓΡΑΦΕΙΟ ΠΡΟΓΡΑΜΜΑΤΙΣΜΟΥ 

- Διακόσιες (200) ώρες, υπερωριακής απογευματινής 
εργασίας μέχρι την 22η ώρα για ένα (1) υπάλληλο κλάδου 
ΠΕ πληροφορικής. 

Οι ανωτέρω, εγκρίνονται για τυχόν συλλογή επεξεργα¬ 
σία στοιχείων, από τις Υπηρεσίες του Δήμου και τον εξω¬ 
τερικού Περιβάλλοντος κ.λπ. 

ΓΡΑΦΕΙΟ ΔΗΜΟΤΙΚΗΣ ΑΣΤΥΝΟΜΙΑΣ 

- Υπερωριακή απογευματινή εργασία μέχρι 22η ώρα, 
για δύο (2) υπαλλήλους της Ειδικής Υπηρεσίας, Δημοτι¬ 
κής Αστυνομίας 1080 ώρες συνολικά (για χρονικό διά¬ 
στημα 9 μηνών) 

Οι ανωτέρω, εγκρίνονται γιατυχόν έκτακτη απασχόληση για 
ανάγκες που πιθανόν θα προκόψουν απογευματινές ώρες. 

ΔΙΕΥΟΥΝΣΗ ΤΕΧΝIΚΗΣ ΥΠ ΗΡΕΣΙΑΣ 

ΓΡΑΦΕΙΟ ΤΕΧΝΙΚΟΥ ΣΥΝΕΡΓΕΙΟΥ 

- Υπερωριακή απογευματινή εργασία μέχρι 22η ώρα για 
έξι υπαλλήλους Τεχνίτες 3.240 ώρες συνολικά (για χρονικό 
διάστημα 9 μηνών) και 850 ώρες νυχτερινής και ημερήσιας 
Κυριακών και εξαιρέσιμων, προς συμπλήρωση της εβδο¬ 
μαδιαίας υποχρεωτικής (για χρονικό διάστημα έξι μηνών) 

- Υπερωριακή απογευματινή εργασία μέχρι 22η ώρα για 
δύο Υπαλλήλους Ηλεκτρολόγους και δύο Υπαλλήλους 
Υδραυλικούς 2160 ώρες συνολικά (για χρονικό διάστημα 
9 μηνών) και 576 ώρες νυχτερινής και ημερήσιας Κυρια¬ 
κών και εξαιρέσιμων, προς συμπλήρωση της εβδομαδιαί¬ 
ας υποχρεωτικής (για χρονικό διάστημα έξι μηνών). 

- Υπερωριακή απογευματινή εργασία μέχρι 22η ώρα για 
πέντε Υπαλλήλους Τεχνικής Υπηρεσίας 2700 ώρες συνο¬ 
λικά (για χρονικό διάστημα 9 μηνών). 

Οι ανωτέρω ώρες εγκρίνονται, ανεξάρτητα πόσες απ’ 
αυτές θα πραγματοποιηθούν, επειδή οι αναφερόμενοι 
Υπάλληλοι εργάζονται στα κτίρια του Δήμου και στα σχο¬ 
λεία και οι εργασίες που εκτελούν επιβάλλουν την εκκέ¬ 
νωση των κτιρίων στο χώρο που εργάζονται και πραγμα¬ 


τοποιούνται απογεύματα, Σαβ/κα, και αργίες που είναι 
κλειστές οι Υπηρεσίες. 

ΤΜΗΜΑ ΠΕΡΙΒΑΛΛΟΝΤΟΣ 

Υπερωριακή απογευματινή εργασία, μέχρι 22η ώρα για: 

- Ένας (1) Υπάλληλος κλάδου ΠΕ 9 Γεωπόνος 600 ώρες. 

- Τέσσερις (4) Υπάλληλοι κλάδου ΔΕ 2 Εποπτών Καθα- 
ριότητος 2.000 ώρες. 

- Τρεις (3) Υπάλληλοι κλάδου ΔΕ 26 Μηχανοτεχνιτών 
700 ώρες. 

- Τρεις (3) Υπάλληλοι κλάδου ΔΕ 28 Χειριστών Μηχανη¬ 
μάτων Έργου 700 ώρες. 

- Δεκαέξι (16) Υπάλληλοι κλάδου ΔΕ 29 Οδηγοί Οχημά¬ 
των 5.000 ώρες. 

- Δέκα τέσσερις (14) Υπάλληλοι κλάδου ΔΕ 35 κηπου¬ 
ρών: 5.000 ώρες. 

- Τριάντα οκτώ (38) Υπάλληλοι κλάδου ΥΕ 16 Εργατών 
Καθαριότητας 9.500 ώρες. 

- Δύο (2) Υπάλληλοι κλάδου ΥΕ 16 Εργατών Νεκροτα¬ 
φείου 650 ώρες. 

Εργασία Κυριακών και Εξαιρέσιμων πέρα της Υποχρε¬ 
ωτικής από 6η πρωινή εως 22η ώρα: 

-Ένας (1) Υπάλληλος κλάδου ΠΕ9 Γεωπόνος 160 ώρες 

- Τέσσερις (4) Υπάλληλοι κλάδου ΔΕ 2 Εποπτών Καθα- 
ριότητος 600 ώρες 

- Τρεις (3) Υπάλληλοι κλάδου ΔΕ 26 Μηχανοτεχνιτών 
100 ώρες 

- Τρεις (3) Υπάλληλοι κλάδου ΔΕ 28 Χειριστών Μηχανη¬ 
μάτων Έργου 200 ώρες 

- Δεκαέξι (16) υπάλληλοι κλάδου ΔΕ 29 Οδηγοί Οχημά¬ 
των 1600 ώρες 

- Δεκατέσσερις (14) υπάλληλοι κλάδου ΔΕ 35 Κηπου¬ 
ρών 1000 ώρες 

- Τριάντα οκτώ (38) Υπάλληλοι κλάδου ΥΕ 16 Εργατών 
Καθαριότητας 1300 ώρες 

- Δύο (2) Υπάλληλοι κλάδου ΥΕ 16 Εργατών Νεκροτα¬ 
φείου 150 ώρες. 

Οι ανωτέρω ώρες υπερωριακής εργασίας δεν μπορεί να 
υπερβαίνουν τις εξήντα (60) ανά υπάλληλο μηνιαίως, ει¬ 
δικά δε στην καθ’ υπέρβαση εργασίας σε ώρες νυκτερι¬ 
νής, Κυριακών και Εξαιρέσιμων ημερών οι ώρες απασχό¬ 
λησης μηνιαίως ανά υπάλληλο δεν μπορεί να υπερβαί¬ 
νουν τις δεκαέξι (16). 

Οι ανωτέρω υπερωρίες εγκρίνονται, διότι προκειμένου 
για τη καθαριότητα της πόλης προκύπτουν εποχικές, 
έκτακτες επείγουσες ανάγκες που επιβάλλουν την πραγ¬ 
ματοποίηση τους και οι υπάλληλοι του Νεκροταφείου 
προσέρχονται εκτός ωραρίου εργασίας, απογεύματα, 
αργίες και Σαβ/κα για ταφές κ.λπ. 

Ο αριθμός των υπαλλήλων και των ωρών, καθορίζεται 
στα όρια των πιστώσεωντου προϋπολογισμού, με την πα¬ 
ρούσα, μη επιτρεπομένης σε καμία περίπτωση της αύξη¬ 
σης των πιστώσεων αυτών με οποιοδήποτε τρόπο στην 
διάρκεια του έτους. 

Γιαόλεςτις υπερωρίες έχουν προβλεφθεί στονπροϋπολο- 
γισμότου Δήμου Οικ. έτους 2004 οι απαιτούμενες πιστώσεις. 

Από την απόφαση αυτή της καθιέρωσης της υπερωρια- 
κής απασχόλησης, σε συνδυασμό με την κατανομή της 
προκαλείται δαπάνη συνολικού ύψους 287.500,00 ευρώ,, 
η οποία θα βαρύνει τους πιο κάτω Κωδικούς Αριθμούς: 

05/113.1: Αποζημίωση για υπερωριακή εργασία, 
45.000,00 ευρώ 

05/113.4: Αποζημίωση για υπερωριακή εργασία, 
70.000,00 ευρώ 

15/113.1: Αποζημίωση 
100.000,00 ευρώ 
20/113.1: Αποζημίωση 
1.500,00 ευρώ 
40/113.1 Αποζημίωση 
8.000,00 ευρώ 
45.113.1 Αποζημίωση 
45.000,00 ευρώ 
55/113.1 Αποζημίωση 
4.000,00 ευρώ 
75/113.1 Αποζημίωση 
5.000,00 ευρώ 
05/113.ΙΑ Αποζημίωση 
9.000,00 ευρώ 

Η απόφαση αυτή έχει αναδρομική ισχύ, ένα μήνα από τη 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργυρούπολη, 2 Απριλίου 2004 

Ο Δήμαρχος 
ΙΩΑΝΝΗΣ ΤΣΑΡΠΑΛΗΣ 

-♦- 

Αριθ. απόφασης 67 (6) 

Καθιέρωση εργασίας πέρα από τις ώρες υποχρεωτικής 
απασχόλησης υπαλλήλων του Δήμου Δάφνης Ν. Αττι¬ 
κής. 


ΟΔΗΜΑΡΧΟΣΔΑΦΝΗΣ 

Έχοντας υπόψη: 

1) Τις διατάξεις των άρθρων 114 του Π .Δ. 410/95 (Δ. Κ. Κ.). 

2) Τις διατάξεις του άρθρου 89 του Ν. 1188/81, όπως 
αντικαταστάθηκε με την παρ. 15 του άρθρου 8 του Ν. 
2307/95, σύμφωνα με το οποίο η αρμοδιότητα για την έκ¬ 
δοση απόφασης καθιέρωσης υπερωριακής εργασίας 
ανήκει στο αρμόδιο προς διορισμό όργανο. 

3) Τις διατάξεις του άρθρου 16του Ν. 3205/03, σύμφω¬ 
να με το οποίο η καθιέρωση εργασίας πέραν από τις ώρες 
υποχρεωτικής απασχόλησης επιτρέπεται για την αντιμε¬ 
τώπιση εποχιακών εκτάκτων ή επειγουσών υπηρεσιακών 
αναγκών καθώς επίσης και το ανώτατο όριο αυτών ανά 
άτομο. 

4) Την 185/1999 απόφαση Δ.Σ. καθώς και την 45236/1999 
εγκριτική του Γενικού Γραμματέα Περιφέρεια Αττικής που 
εκδόθηκε κατ’ εφαρμογή των διατάξεων του άρθρου 89 
του Ν. 1188/81, σύμφωνα με την οποία ορισμένες υπηρε¬ 
σίες της Διεύθυνσης Τεχνικών Υπηρεσιών του Δήμου λει¬ 
τουργούν όλες τις ημέρες και όλες τις ώρες του μήνα. 

5) Τις υπηρεσιακές ανάγκεςτου Δήμου. 

6) Ότι υπάρχουν ειδικευμένες πιστώσεις στον ισχύοντα 
προϋπολογισμό του Δήμου Δάφνης, αποφασίζουμε: 

Εγκρίνουμε την καθιέρωση εργασίας πέρα της υποχρε¬ 
ωτικής για το έτος 2004 ως εξής: 

1. Για απογευματινή υπερωριακή εργασία για ογδόντα 
(80) μονίμους υπαλλήλους και μέχρι 60 ώρες το μήνα ανά 
υπάλληλο. 

2. Για υπερωριακή εργασία κατά τις Κυριακές και εξαι¬ 
ρέσιμες πέρα της υποχρεωτικής εβδομαδιαίας απασχό¬ 
λησης για σαράντα επτά (47) μονίμους υπαλλήλους και 
κατ’ ανώτατο όριο 16 ωρώντο μήνα κατά περίπτωση. 

3. Την απασχόληση κατά τις Κυριακές εξαιρέσιμες και 
νυχτερινές ώρες προς συμπλήρωση της εβδομαδιαίας 


υποχρεωτικής του προσωπικού που ασχολείται σε βάρ¬ 
διες ανάλογα με τις υπηρεσιακές ανάγκες. 

Η υλοποίηση της παρούσας θα γίνει με την φροντίδα 
των προϊσταμένων των Δ/νσεων του Δήμου. 

Η προκύπτουσα σχετική δαπάνη δεν θα υπερβαίνει κα¬ 
τά μήνα το 1/12 των εγγεγραμμένων πιστώσεων και θα βα¬ 
ρύνει τους ΚΑ 05-113-01, 75-113-01, 15-113-01, 40-113- 
01,45-113-01,55-119-01 προϋπολογισμού έτους 2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δάφνη, 23 Μαρτίου 2004 
Ο Δήμαρχος 

ΜΙΧΑΗΛ I. ΣΤΑΥΡΙΑΝΟΥΔΑΚΗΣ 

-♦- 

Αριθ. απόφασης 7 (7) 

Καθιέρωση και έγκριση υπερωριακής απογευματινής 
εργασίας για το έτος 2004, για το μόνιμο προσωπικό 
του 1ου Παιδικού Σταθμού Δήμου Μεταμόρφωσης 
Ν. Αττικής. 

Ο ΔΗΜΑΡΧΟΣ ΚΑΙ ΠΡΟΕΔΡΟΣ ΤΟΥ Δ.Σ. 

ΤΟΥ 1ου ΠΑΙΔΙΚΟΥ ΣΤΑΘΜΟΥ 
ΔΗΜΟΥ ΜΕΤΑΜΟΡΦΩΣΗΣ Ν. ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 114 παρ, γ' και δ' του Π.Δ. 
410/95 σύμφωνα με τις οποίες ο Δήμαρχος-Πρόεδρος 
του Δ.Σ. είναι Προϊστάμενος των υπηρεσιώντου Νομικού 
Προσώπου, αποφασίζει για τον διορισμό και εκδίδει τις 
πράξεις που προβλέπουν οι σχετικές διατάξεις για διορι¬ 
σμό, κάθε είδους υπηρεσιακές μεταβολές κ.λπ. 

2. Τις διατάξεις του άρθρου 16 του Ν. 3205/2003 (ΦΕΚ 
297/Α'). 

3. Τιςδιατάξειςτουάρθρουτουάρθρου 12παρ. ΙΟτου 
Ν. 2503/97 σύμφωνα με τις οποίες για την καθιέρωση υπε- 
ρωριακής εργασίας, απαιτείται έκδοση απόφασης από το 
αρμόδιο για διορισμό όργανο. 

4. Το γεγονός ότι το προσωπικό που υπηρετεί είναι λι¬ 
γότερο από το προβλεπόμενο στον Ο.Ε.Υ. του Νομικού 
Προσώπου και απαιτείται πρόσθετη υπερωριακή απα¬ 
σχόληση του για την κάλυψη διαφόρων αναγκών του Παι¬ 
δικού Σταθμού όπως: α) πολιτιστικές εκδηλώσεις, β) συ¬ 
γκεντρώσεις γονέων, γ) ενημερωτικές ομιλίες, δ) σύντα¬ 
ξη κανονισμού λειτουργίας, ε) είσπραξη μηνιαίων 
εισφορών γονέων νηπίων, στ) διενέργεια προσλήψεων 
τακτικού προσωπικού κ.λπ., αποφασίζουμε: 

Καθιερώνουμε και εγκρίνουμε υπερωριακή απογευματι¬ 
νή εργασία προς συμπλήρωση της εβδομαδιαίας υποχρε¬ 
ωτικής, για το μόνιμο προσωπικό του 1ου Παιδικού Σταθ¬ 
μού Δήμου Μεταμόρφωσης για το έτος 2004 ως εξής: 

Γιατρεις υπαλλήλους (900) ώρες. 

Από την απόφαση αυτή προκαλείται δαπάνη 3.933,60 
ευρώ σε βάρος του Κ.Α. 05/113.1 του προϋπολογισμού 
2004, του 1ου Παιδ. Σταθμού Δήμου Μεταμόρφωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεταμόρφωση, 27 Ιανουάριου 2004 

Ο Δήμαρχος - Πρόεδρος του Δ.Σ. 

ΔΗΜΗΤΡΙΟΣ ΤΖΙΤΖΙΦΑΣ 




77285 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Οίίρ: νννννν.θΙ.^Γ - θ-γγοΜ: ννθβιτΐ35ΐθΓ @ 6ί.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιπ και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-ΐΌΠΊ διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊπΙθγπθΙ : ΗΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίθί, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































